Waslet f'pajjiżna ir-Rappreżentant Għoli tal-Unjoni għall-Affarijiet Barranin u l-Politika ta' Sigurtà u Viċi President tal-Kummissjoni Ewropea, Federica Mogherini. Dan wara żjarat f'Ċipru u t-Tuneżija f'sensiela ta' laqgħat maħsuba biex juru l-impenn tal-Unjoni Ewropea fit-tisħiħ tar-reġjun Mediterranju. Mogherini intlaqgħet mill-Ministru tal-Intern, Carmelo Abela u bħalissa qed tiltaqa' mal-Ministru tal-Affarijiet Barranin, George Vella. Laqgħat importanti xahrejn biss qabel Malta tieħu f'idejha l-Presidenza tal-Kunsill tal-Unjoni Ewropea.